OKRESNÁ PROKURATÚRA BRATISLAVA III 
Vajnorská 47, 832 77 Bratislava 3

Číslo: 2 Pv 379/15/1103	Bratislava III 14.03.2016 
EEČ: 2-10-61-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Bratislava III 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
napriek tomu, že mu to vyplýva zo zákona o rodine, si všade tam, kde sa zdržiaval, riadne neplnil svoju vyživovaciu povinnosť na svojho maloletého syna XXXXX, nar. XXXXX a to v období za mesiace február 2015 až máj 2015, ktorá mu bola stanovená rozsudkom Okresného súdu Martin, sp. zn. 20P/84/2011-152 zo dňa 18.04.2012, ktorý nadobudol právoplatnosť dňa 30.05.2012 a vykonateľnosť dňa 21.06.2012 a zaviazal ho plniť si vyživovaciu povinnosť na svoje maloleté dieťa mesačne vo výške 150,-Eur, ktorú je povinný zasielať k rukám matky maloletého XXXXX, nar. XXXXX, t. č. bytom XXXXX, ul. XXXXX, vždy do 20-teho dňa v mesiaci vopred, čím mu takto spolu s dlhom z minulého roka vo výške 50,-Eur vznikol celkový dlh na výživnom vo výške 650,-Eur,  
lebo trestné stíhanie je neprípustné, proti tomu, kto zomrel alebo bol vyhlásený za mŕtveho.  
 
Odôvodnenie:
Poverený príslušník PZ Bratislava III OO PZ Rača začal trestné stíhanie podľa § 199 ods. 1 Tr. por. uznesením  sp. zn. ORP-630/RAC-B3-2015 zo dňa  31.05.2015 a zároveň  podľa § 206 ods. 1 Tr. por. vzniesol obvinenie XXXXX pre prečin zanedbanie povinnej výživy podľa § 207 ods. 1  Tr. zákona na horeuvedenom skutkovom základe.

Podľa § 215 ods. 1 písm. d/ Tr. por. prokurátor v skrátenom vyšetrovaní zastaví trestné stíhanie ak je trestné stíhanie neprípustné (§ 9 ods. 1 Tr. por.) 

Podľa § 9 ods. 1 písm. d/ Tr. por. trestné stíhanie nemožno začať, a ak bolo začaté, nemožno v ňom pokračovať a musí byť zastavené proti tomu, kto zomrel.

Vzhľadom k tomu, že z vykonaného dokazovania je zrejmé, že predmetného skutku sa dopustil XXXXX ktorý  dňa 29.02.2016 zomrel, je nevyhnutné postupovať podľa § 215 ods. 1 písm. d/ Tr. por..

Preto som rozhodla tak,  ako je uvedené vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Henrieta Tumová 
prokurátorka